Íslensku keppendurnir á Evrópumeistaramótinu í Glasgow í Skotlandi hafa allir nema Anton Sveinn McKee lokið keppni í dag . Anton Sveinn keppir í undanúrslitum í 100 metra bringusundi síðdegis í dag . Dadó Fenrir Jasmínuson reið á vaðið þegar hann synti 50 metra skriðsund á tímanum 22,59 sekúndur sem er 30 / 100 frá hans besta tíma í greininni . Þá var komið að Eygló Ósk Gústafsdóttur í 200 metra baksundi en hún synti á tímanum 2:10 , 46 sekúndum sem er besti tími hennar í þessari grein á þessu ári . Eygló Ósk á Íslandsmetið í greininni sem er 2:03 , 53 sekúndur en hún setti það á Evrópumeistaramótinu í Ísrael árið 2015 . Næst stakk sér til sunds Kristinn Þórarinsson í 200 metra fjórsundi . Hann kom í bakanna á tímanum 2:00 , 44 sem er rétt aðeins frá hans besta tíma sem er 2:00 , 04 sekúndur . Hann hefði gert sér vonir um meira , en hann á eftir að synda 100 metra fjórsund og 50 metra baksund . Ingibjörg Kristín bætti metið aftur tíu árum síðar Í lokin var boðsund 4 x 50 metra skriðsund kvenna . Íslensku sveitina skipuðu þær Jóhanna Elín Guðmundsdóttir ( 25,48 ) , Ingibjörg Kristín Jónsdóttir ( 24,64 ) , Snæfríður Sól Jórunnardóttir ( 25,04 ) og Eygló Ósk Gústafsdóttir ( 25,78 ) . Þær syntu sundið á tímanum 1:40 , 94 sem er nýtt landsmet . Þess má til gamans geta að Ingibjörg Kristín átti einnig þátt í gamla landsmetinu frá árinu 2009 í Istanbul . Þar synti íslenska sveitin á tímanum 1:42 , 90 þannig þetta var tveggja sekúnda bæting þrátt fyrir að árið 2009 væri ennþá verið að synda í gömlu plastgöllunum . Önnur skemmtileg staðreynd er að árið 2009 var Hrafnhildur Lúthersdóttir í sveit Íslands , en hún sat á pöllunum hér Glasgow og horfði á nýja metið sett .